Na rubu pameti (serija)

**Na rubu pameti** je bosanskohercegovačka humoristička tv-serija iz 2022. u režiji Elmira Jukića i po scenariju Adnana Kapetanovića. Od 11. decembra 2022. premijerno se emituje na Moja TV platformi BH Telecoma i Federalnoj televiziji.

## Radnja
Život Mahe Dilbera, sredovječnog samca i doajena sportskog novinarstva, preko noći se mijenja kada mu se na vratima pojave dvije kćerke iz dva različita, propala braka. Kćerke koje toliko dugo nije vidio da je skoro zaboravio i da postoje. Potpuno zatečenog Mahu dočeka još jedno bolno saznanje da je uz dvije odrasle kćerke postao i djed.

Naviknut na samački život i brigu jedino za sebe, Maho se teško nosi sa novim činjenicama - da mora sve na šta je navikao mijenjati, prilagođavati se i kroz taj proces i sam se promijeniti, postati drugačiji i bolji čovjek.

Po prirodi radoholik, Maho pokušava spas iz porodičnog života i neprestanih trzavica u svome domu naći u pokretanju vloga "Mahonizam", koji vremenom zaista počinje da ga ispunjava, kao i odlaskom u kafanu "Na mala vrata" koju drži njegov polubrat po majci, stari mostarski mangup Fikret Pašić Pipa, sportski menadžer u pokušaju.

Svakodnevne avanture, zgode i nezgode polubraće, potpuno različitih karaktera i životnih stavova zaokružuje Mahin najbolji prijatelj iz školskih klupa Toni Bonussi, lokalni brico talijanskih korijena. Njegov mirni i jednostavni porodični život sa suprugom Mirom koja ulazi u nesigurne političke vode i sinom jedincem Markom narušen je pet godina ranije dolaskom njegove punice Anđe Poskok iz Zapadne Hercegovine.

Dolazak i ne bi bio toliki problem, koliki je problem njen neodlazak. Sukobi četiri generacije, njihova interesovanja, stavovi i pogledi na svijet, dovode do niza komičnih situacija i sve njih zajedno na rub pameti.

## Uloge
*Admir Glamočak kao Maho Dilber
*Aleksandar Seksan kao Toni Bonussi
*Dragan Marinković kao Fikret Pasić Pipa
*Alisa Ćajić kao Kristina Dilber
*Ivana Vojinović kao Vilma Dilber 
*Tatjana Šojić kao Andja Poskok 
*Isa Seksan kao Dino/Peksimet
*Džana Pinjo kao Mira Bonussi
*Dušan Arnaut kao Marko Bonussi
*Emir Hadžihafizbegović kao Jovo Hajduković 
*Igor Skvarica kao Zdeslav Škoro 
*Nermin Omić kao poštar Sabrija
*Irfan Ribić kao Aziz
*Enes Kozličić kao Velid Begović
*Aldin Omerović kao policajac
*Mirza Dervišić kao Salah
*Marija Vicković kao Ana
*Deni Mesić kao Zeko
*Vedran Đekić kao Safudin Konjina
*Saša Oručević kao Halid
*Alen Konjicija kao Nebojša Bubalo
*Željko Erkić kao Timur Babić
*Snežana Vidović kao Jelena
*Edhem Husić kao doktor
*Siniša Udovičić kao Gavrilo 
*Lazar Dragojević kao Hamo
*Edis Žilić kao predsjednik
*Meho Čelik kao starac
*Klara Mucci kao Nina
*Milena Vasić kao Emina Bekan
*Damir Kustura kao Hamdo Hrelja
*Nerman Mahmutović kao policajac 
*Damir Nikšić kao psihijatar
*Milorad Kapor kao Dule
*Marijana Mikulić kao Ivanka
*Vedrana Božinović kao Bisera Ptićar 
*Maja Salkić kao Ivona Čutura
*Velimir Pšeničnik-Njirić kao Florijan Sutalo
*Edin Drijević kao sanitarni inspektor
*Semir Krivić kao Ćamil Mc Ćevap
*Sead Pandur kao advokat
*Aleksandar Stojković kao Ramiz Bekan
*Slaven Knezović kao Mate Glavan 
*Ivo Kresić kao Andrija Šutalo
*Mirza Musija kao redar
*Dina Musanović kao novinarka
*Aldin Tucić kao Sana
*Saša Handžić kao Josip Staka
*Miodrag Trifunov kao Velid Begović Doki
*Emir Sejfić kao Vejsil Gazivoda
*Domagoj Nizić kao Ivisa
*Matea Mavrak kao novinarka
*Aya Stukan kao Sara
*Amila Kanlić kao sekretarica
*Kristina Ljevak kao voditeljica
*Ognjen Blagojević kao spiker
*Džeraldina Numić kao spikerica
*Vedran Tuce kao gost

## Sezone 
Do sada je snimljeno 4 sezone, a 2 su zasada bile emitirane na TV-u. Treća sezona krenula je sa emitiranjem 17.11.2024, a odmah poslije nje krenula je i četvrta i bit će to ukupno 48 epizoda, svaka od 4 sezone ima po 12 epizoda (4x12).

## Vanjski linkovi 
* 

## Reference 
Kategorija:Bosanskohercegovačke TV-serije
Kategorija:Bosanskohercegovačke TV-serije sa početkom prikazivanja 2022.
Kategorija:TV-emisije na bosanskom jeziku
Kategorija:TV-emisije s radnjom u Bosni i Hercegovini
Kategorija:Bosanskohercegovačke TV-serije iz 2020-ih
Kategorija:Na rubu pameti